Textul narativ literar – „Mai departe” de Andrei Crăciun
Disciplina: Limba și literatura română        Clasa: a 7-a
Nume elev: ____________________        Data: ____________
1. Citește din nou textul „Mai departe” de Andrei Crăciun. Transcrie din text un indice spațial și un indice temporal care fixează acțiunea. Precizează, pentru fiecare, ce informație îi oferă cititorului.

2. Formulează patru idei principale care să urmărească drumul Laurei de la discuția cu diriginta până la sosirea acasă. Scrie ideile în ordinea în care apar în text.

3. Precizează tipul naratorului din textul „Mai departe”. Justifică-ți răspunsul cu o secvență din text, apoi explică, în 2-3 enunțuri, de ce crezi că autorul a ales această perspectivă pentru a prezenta frământările Laurei.

4. Transcrie din text o secvență descriptivă care prezintă orașul sau unul dintre locuitorii lui (de exemplu, Mahomed sau Miciurin). Notează rolul acestei secvențe în textul narativ.

5. Numește două trăsături morale ale Laurei. Pentru prima trăsătură, folosește caracterizarea directă și scrie o secvență din text care o ilustrează. Pentru a doua trăsătură, folosește caracterizarea indirectă (fapte, gânduri, limbaj, relații cu ceilalți) și scrie o secvență care o ilustrează.

6. Explică, în 3-4 enunțuri, care este conflictul interior trăit de Laura. Raportează-te la persoanele și la locurile între care trebuie să aleagă. Valorifică cel puțin o secvență din text.

7. Comentează, în 40-60 de cuvinte, semnificația enunțului: „Laura știa că aceasta nu era pacea, doar un armistițiu.” Explică sensul cuvântului „armistițiu” și relația dintre Laura și mama ei pe care o sugerează acest enunț.

8. La final, Laura decide ce îi va răspunde Mădălinei: „Hei, Mădă, îmi place, să știi, cum te-ai tuns!” Redactează un text de 80-120 de cuvinte în care să explici ce arată acest răspuns despre prietenia celor două fete. Exprimă-ți și opinia: crezi că micile gesturi pot schimba relațiile dintre adolescenți? Argumentează cu un exemplu din text și cu unul din experiența ta.

